Διαχρονικός έλεγχος αλλαγών χρήσεων δασικής γης (το παράδειγμα του Δημοτικού Διαμερίσματος Γαλάτιστας, Νομού Χαλκιδικής)
Creators: name: Κούτλα, Αικατερίνη Δημητρίου
Publisher: name: Aristotle University of Thessaloniki
Year: 2007
Subjects: Ψηφιακή Φωτογραμμετρία
Ελεγχος αλλαγών
Χρήση γης
Γεωγραφικά συστήματα πληροφορικών (ΓΣΠ)
Κτηματολόγιο
Digital Photogrammetry
Change detection
Land-use
Geographic information systems
Cadastre

description: Η παρούσα μεταπτυχιακή διατριβή αποσκοπούσε στον έλεγχο των αλλαγών χρήσεων δασικής γης με τη χρήση της ψηφιακής φωτογραμμετρίας και των Γεωγραφικών Συστημάτων Πληροφοριών (ΓΣΠ). Για τον σκοπό της διατριβής επιλέχθηκε ως περιοχή έρευνας το Δημοτικό Διαμέρισμα Γαλάτιστας, Νομού Χαλκιδικής.Αρχικά πραγματοποιήθηκε φωτογραμμετρική επεξεργασία στο ζεύγος των αεροφωτογραφιών έτους λήψης 1945, στον ψηφιακό φωτογραμμετρικό σταθμό Digital Video Plotter (DVP), έτσι ώστε να παραχθεί το ψηφιακό μοντέλο και στη συνέχεια η ορθοφωτογραφία. Με την αξιοποίηση των δυνατοτήτων ψηφιακής επεξεργασίας και χαρτογράφησης που προσφέρουν τα Γεωγραφικά Συστήματα Πληροφοριών (Γ.Σ.Π.) και φωτοερμηνευτικές τεχνικές εντοπισμού των χρήσεων γης χαρτογραφήθηκαν και εκτιμήθηκαν οι αλλαγές που έχουν συμβεί στην περιοχή έρευνας μεταξύ των ετών 1945 και 1996. Επιπλέον συντάχθηκαν οι ορθοφωτοχάρτες για τα έτη 1945 και 1996 καθώς και ο δασικός χάρτης, σύμφωνα με τις προδιαγραφές του Εθνικού κτηματολογίου.Από την σύγκριση των χαρτών χρήσεων γης που δημιουργήθηκαν για τα έτη 1945 και 1996 παρατηρήθηκε μείωση της δασικής γης από το 1945 μέχρι το 1996, καθώς και μείωση των χορτολιβαδικών και αγροτικών εκτάσεων. Αντίθετα αυξήθηκε η έκταση του οικισμού γεγονός που δικαιολογείται από την αύξηση του πληθυσμού σύμφωνα με τις απογραφές του πληθυσμού τα τελευταία χρόνια. Η δασική γη μειώθηκε κυρίως λόγω των αγροτικών καλλιεργειών και των κτηνοτροφικών εγκαταστάσεων, καθώς και της οικιστικής ανάπτυξης.Συμπερασματικά, με τον έλεγχο των αλλαγών χρήσεων γης μπορεί να δημιουργηθεί μια βάση δεδομένων σε κάθε περιοχή. Η βάση δεδομένων θα δίνει πληροφορίες για την κατάσταση των δασών και δασικών εκτάσεων στη χώρα μας και θα αποτελεί εργαλείο λήψης αποφάσεων με αποτέλεσμα τη αειφόρο διαχείριση της γης.
description: This thesis aims to explore ways of managing forest land-use changes through the use of photogrammetry and Geographic Information Systems (GIS). Study demands indicated that the Galatista, Chalkidiki location would be an ideal area for the purposes of this research.In order to create the digital terrain model and the orthophotography of the area, aerial photographs dated from 1945 were photogrammetrically treated at the digital photogrammetric station of Digital Video Plotter (DVP). Geographic Information Systems (GIS) have been used to achieve correct photointerpretation techniques that were deployed at detecting and mapping land-use changes in the area between 1945 and 1996. Additionally there were produced the orthophotomaps for the year 1945 and 1996 as well as the forest map of the area according to the specifications of the national cadastre. The study unveils that comparison of land-use maps created between 1945 and 1996 in the area, displayed a decrease in forest and agricultural land-uses. On the other hand, the urban land increased due to the population growth that took place during the last few years. Findings, however, also revealed that forest land decrease had been the consequence not only of urban growth, but also of agricultural and pasture activities.The research highlights the importance of creating databases across all regions, in order to monitor closely land-use changes. The purpose of these databases can be to two-fold; one in providing land-use information on the condition of the country’s forests, and one in becoming a decision “tool box” in sustainability management.